വിജയ് മല്യയുടെ കിംഗ്ഫിഷര് ഹൗസ് 52 കോടിക്ക് വിറ്റു പണം വായ്പ നല്കിയ ബാങ്കുകള്ക്ക് മുംബൈ : വിവാദ വ്യവസായി വിജയ് മല്യയയുടെ കിംഗ്ഫിഷര് എയര്ലൈന്സിന്റെ ആസ്ഥാനമായി പ്രവര്ത്തിച്ചിരുന്ന കിംഗ്ഫിഷര് ഹൗസ് വിറ്റു. ഹൈദരാബാദ് ആസ്ഥാനമായി പ്രവര്ത്തിക്കുന്ന സാറ്റണ് റിയാല്ട്ടേഴ്സിനാണ് മുംബൈയിലുള്ള കെട്ടിടം വിറ്റത്. 52 കോടി രൂപയ്ക്കാണ് വില്പ്പന നടത്തിയത്. ഡെബ്റ്റ് റിക്കവറി ട്രിബ്യൂണല് ഡിആര്ടി ആണ് വില്പ്പന നടത്തിയത്. സാന്താക്രൂസിലെ ചത്രപതി ശിവ്രാജ് മഹാരാജ് അന്താരാഷ്ട്ര വിമാനത്താവളത്തിന് സമീപത്താണ് കിംഗ്ഫിഷര് ഹൗസ് സ്ഥിതി ചെയ്യുന്നത്. 150 കോടി രൂപയാണ് മൂല്യമാണ് കെട്ടിടത്തിന് നിശ്ചയിച്ചിരുന്നത്. 2016 മാര്ച്ചില് ഇത് വില്ക്കാനുള്ള നടപടികള് ആരംഭിച്ചെങ്കിലും ആവശ്യക്കാര് ഇല്ലാതായതോടെ വില്പ്പന നീണ്ടുപോകുകയായിരുന്നു. അടിസ്ഥാന വിലയായി നിശ്ചയിച്ചിരുന്ന 135 കോടിയുടെ മൂന്നിലൊന്നു വിലയ്ക്കാണ് ഇപ്പോള് വില്പന നടന്നിരിക്കുന്നത്. കിംഗ്ഫിഷര് ഹൗസ് വില്പ്പന നടത്തിയ പണം വിജയ് മല്യയ്ക്ക് വായ്പ നല്കിയ ബാങ്കുകള്ക്ക് ലഭിക്കും. മല്യയുടെ ഓഹരികള് വിറ്റ് ഇതിനോടകം 7250 കോടി രൂപ ബാങ്കുകള് തിരിച്ചുപിടിച്ചിരുന്നു. എസ്ബിഐ നേതൃത്വം നല്കുന്ന ബാങ്കുകളുടെ കണ്സോര്ഷ്യത്തിന് ഏകദേശം പതിനായിരം കോടി രൂപയാണ് കിംഗ്ഫിഷര് എയര്ലൈന്സ് നല്കാനുള്ളത്. ഇന്ത്യയില് നിന്ന് സാമ്ബത്തിക തട്ടിപ്പ് നടത്തി വിദേശത്തേക്ക് മുങ്ങിയ മല്യ ഇപ്പോള് യുകെയിലാണ്. ഇയാളെ രാജ്യത്തേക്ക് തിരികെ കൊണ്ടുവരാനുള്ള നടപടികള് പുരോഗമിക്കുകയാണ്.